CELEX: 22005D0563
Language: da
Date: 2005-07-14 00:00:00
Title: 2005/563/: Afgørelse nr. 1/2005 truffet af associeringsrådet EU-Tunesien den 14. juli 2005 om en undtagelse fra bestemmelserne vedrørende definitionen af begrebet »produkter med oprindelsesstatus« og ordningen for administrativt samarbejde i Euro-Middelhavs-aftalen om oprettelse af en associering mellem Det Europæiske Fællesskab og dets medlemsstater på den ene side og Den Tunesiske Republik på den anden side

22.7.2005   
            
            
               DA
            
            
               Den Europæiske Unions Tidende
            
            
               L 190/3
            
         
      AFGØRELSE
      Nr. 1/2005 TRUFFET AF ASSOCIERINGSRÅDET EU-TUNESIEN
   
   den 14. juli 2005
   om en undtagelse fra bestemmelserne vedrørende definitionen af begrebet »produkter med oprindelsesstatus« og ordningen for administrativt samarbejde i Euro-Middelhavs-aftalen om oprettelse af en associering mellem Det Europæiske Fællesskab og dets medlemsstater på den ene side og Den Tunesiske Republik på den anden side
   (2005/563/EF)
   ASSOCIERINGSRÅDET EU-TUNESIEN HAR —
   under henvisning til Euro-Middelhavs-aftalen om oprettelse af en associering mellem Det Europæiske Fællesskab og dets medlemsstater på den ene side og Den Tunesiske Republik på den anden side (1), i det følgende benævnt »aftalen«, særlig artikel 39 i protokol nr. 4 til denne aftale om definitionen af begrebet »produkter med oprindelsesstatus« og ordningen for administrativt samarbejde, og
   ud fra følgende betragtninger:
   
               (1)
            
            
               Ifølge fælleserklæringen om artikel 39 i ovennævnte protokol er Fællesskabet rede til efter undertegnelsen af aftalen at undersøge enhver anmodning fra Tunesien om undtagelser fra oprindelsesreglerne.
            
         
               (2)
            
            
               Den 16. februar 2005 indgav Tunesien en anmodning om en undtagelse fra oprindelsesreglerne for en mængde på 8 040 tons benklæder og en mængde på 1 1 855 tons andre beklædningsgenstande henhørende under kapitel 61 og 62 i det harmoniserede varebeskrivelses- og varenomenklatursystem
            
         
               (3)
            
            
               Undtagelsen skal muliggøre fremstilling i Tunesien af beklædningsgenstande med oprindelsesstatus på basis af vævet stof med oprindelse i Tyrkiet med henblik på eksport til EU, indtil frihandelsaftalen mellem Tunesien og Tyrkiet, der blev undertegnet den 25. november 2004, træder i kraft, og indtil ændringen af ovennævnte protokol med henblik på oprindelseskumulation for hele Europa og Middelhavsområdet får virkning.
            
         
               (4)
            
            
               Undtagelsen bør også gælde for vævet stof med oprindelse i Tyrkiet, som eksporteres til Tunesien fra Fællesskabet.
            
         
               (5)
            
            
               Med henblik på denne undtagelse skal Tunesien og Tyrkiet anvende identiske oprindelsesregler, herunder bestemmelserne om administrativt samarbejde.
            
         
               (6)
            
            
               Undtagelsen kan indrømmes, indtil protokollen om oprindelsesreglerne for hele Europa-Middelhavsområdet mellem de berørte parter, nemlig Tunesien, Tyrkiet og EU, træder i kraft, dog under ingen omstændigheder længere end i et år —
            
         TRUFFET FØLGENDE AFGØRELSE:
   Artikel 1
   Uanset de særlige bestemmelser i listen i bilag II til protokol nr. 4 til aftalen anses de beklædningsgenstande, der er opført i bilaget til denne afgørelse, og som er fremstillet i Tunesien på basis af vævet stof med oprindelse i Tyrkiet, for at have oprindelse i Tunesien på betingelserne i denne afgørelse.
   Artikel 2
   Undtagelsen i henhold til artikel 1 finder kun anvendelse, hvis der gælder præferenceoprindelsesregler, svarende til oprindelsesreglerne i ovennævnte protokol mellem Tyrkiet og Tunesien med henblik på bestemmelsen af oprindelsesstatus for vævet stof med oprindelse i Tyrkiet.
   Artikel 3
   I medfør af denne afgørelse og uanset bestemmelserne i artikel 18, stk. 4 og 5, i ovennævnte protokol kan toldmyndighederne i en af Fællesskabets medlemsstater udstede EUR.1-varecertifikater for vævet stof med oprindelse i Tyrkiet, som eksporteres til Tunesien.
   Artikel 4
   Den i bilaget omhandlede mængde forvaltes af Kommissionen, som træffer alle administrative foranstaltninger, som den skønner egnede til at sikre en effektiv forvaltning heraf. Artikel 308a, 308b og 308c i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (2) finder tilsvarende anvendelse på forvaltningen af de i bilaget omhandlede mængder.
   Artikel 5
   Tunesiens toldmyndigheder træffer de nødvendige foranstaltninger for at føre mængdekontrol med udførslen af de i artikel 1 nævnte produkter. Med henblik herpå skal alle varecertifikater, som de udsteder inden for rammerne af denne afgørelse, henvise dertil. Tunesiens kompetente myndigheder sender hvert kvartal Kommissionen en opgørelse over de mængder, for hvilke der er udstedt EUR.1-varecertifikater i medfør af denne afgørelse, med angivelse af certifikaternes løbenumre.
   Artikel 6
   I rubrik 7 i varecertifikat EUR.1, som udstedes i medfør af denne afgørelse, angives på et af de sprog, på hvilke aftalen er affattet, følgende:
   
      »Undtagelse — Afgørelse nr. 1/2005«.
   
   Artikel 7
   Tunesien og Det Europæiske Fællesskabs medlemsstater træffer hver især de nødvendige foranstaltninger for gennemførelsen af denne afgørelse.
   Article 8
   Denne afgørelse træder i kraft på dagen for vedtagelsen og anvendes, så snart betingelserne i artikel 2 er opfyldt.
   Denne afgørelse anvendes, indtil oprindelseskumulationen mellem Tunesien, Tyrkiet og EU får virkning, dog under ingen omstændigheder længere end i et år.
   
      Udfærdiget i Bruxelles, 14. juli 2005.
      
         
            På associeringsrådets vegne
         
         J. STRAW
         
         
            Formand
         
      
   
   
      (1)  EFT L 97 af 30.3.1998, s. 2. Ændret ved aftalen i form af brevveksling mellem Det Europæiske Fællesskab og Den Tunesiske Republik om gensidige liberaliseringsforanstaltninger og om ændring af landbrugsprotokollerne til associeringsaftalen mellem Det Europæiske Fællesskab og Den Tunesiske Republik (EFT L 336 af 30.12.2000, s. 93).
   
      (2)  EFT L 253 af 11.10.1993, s. 1. Senest ændret ved forordning (EF) nr. 883/2005 (EUT L 148 af 11.6.2005, s. 5).
   
      BILAG
      DEN I ARTIKEL 1 OMHANDLEDE LISTE
      (varer, der er omfattet af undtagelsen)
      
                  HS-position
               
               
                  Varebeskrivelse
               
               
                  Mængder
                  (tons)
               
            
                  ex ex 620342 og ex ex 620462
               
               
                  Benklæder til mænd og drenge, af bomuld
                  Benklæder til kvinder og piger, af bomuld
               
               
                  6 505
               
            
                  ex ex 620343
               
               
                  Benklæder til mænd og drenge, af syntetiske fibre
               
               
                  674
               
            
                  ex ex 620341, ex ex 620349, ex ex 620461, ex ex 620463 og ex ex 620469
               
               
                  Benklæder til mænd og drenge, af uld eller fine dyrehår
                  Benklæder til mænd og drenge, af andre tekstilmaterialer
                  Benklæder til kvinder og piger, af uld eller fine dyrehår
                  Benklæder til kvinder og piger, af syntetiske fibre
                  Benklæder til kvinder og piger, af andre tekstilmaterialer
               
               
                  861
               
            
                  6208 og 6212
               
               
                  Chemiser, underkjoler, underskørter, trusser, underbenklæder, natkjoler, pyjamas, negligéer, badekåber, housecoats og lignende varer, af kemofibre
                  Brystholdere, hofteholdere, korsetter, seler, sokkeholdere, strømpebånd og lignende varer og dele dertil, også af trikotage
               
               
                  646
               
            
                  .6205 og .6206
               
               
                  Skjorter, til mænd eller drenge
                  Bluser, skjorter og skjortebluser, til kvinder eller piger
               
               
                  663
               
            
                  611231 til 611239 og 611241 til 611249
               
               
                  Badebeklædning til mænd og drenge, af syntetiske fibre
                  Badebeklædning til mænd og drenge, af andre tekstilmaterialer
                  Badebeklædning til kvinder og piger, af syntetiske fibre
                  Badebeklædning til kvinder og piger, af andre tekstilmaterialer
               
               
                  105
               
            
                  620451 til 620459
               
               
                  Nederdele, også buksenederdele, til kvinder og piger
               
               
                  441
               
            
                   
               
               
                  I alt
               
               
                  9 895